# **DECIZIA ETAPEI DE ÎNCADRARE**

## Nr. din 20.11.2017

**(PROIECT)**

Ca urmare a solicitării de emitere a acordului de mediu adresate de **SC WERK MINERALE SRL**, cu sediul în mun. Baia Mare, str. Victoriei, nr. 165, jud. Maramureș, , înregistrată la APM Salaj cu nr. 6475/02.11.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 20.11.2017, că proiectul: **LUCRĂRI DE EXPLOATARE A ZĂCĂMÂNTULUI DE NISIP SILICIOS, PERIMETRUL CLIȚ VEST BLOC 1A, COM. BĂBENI, JUD. SĂLAJ,propus a fi amplasat în extravilanul loc. Cliț, com. Băbeni, jud. Sălaj**, **se supune** **evaluării impactului asupra mediului şi se supune evaluării adecvate**.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 2, lit. a) - cariere, exploatări miniere de suprafaţă şi de extracţie a turbei, altele decât cele prevazute în anexa nr. 1;

b) Caracteristicile proiectului:

b1) mărimea proiectului: prin proiect se propune exploatarea de nisip silicios într-un perimetru de exploatare în suprafaţă de 20 000 mp; capacitate de producţie de 10.000 to/an nisip silicios, rezerva geologică 541.338 mc. Accesul în perimetrul de exploatare se va face din DJ 109F Surduc Cliț, pe un drum de exploatare balastrat situat în partea de nord est a perimetrului de exploatare.

Exploatarea nisipului silicios se va face în carieră în trei trepte și treapta de decopertă, mecanic cu utilaje terasiere (excavator) pe care se va monta o freză. Solul vegetal va fi depozitat în halda interioară existentă din partea de nord-est a perimetrului.

b2) cumularea cu alte proiecte: nu este cazul;

b3) utilizarea resurselor naturale: extragerea unei rezerve minerale de nisip silicios (10.000 to/an);

b4) evacuarea apelor uzate: nu este cazul;

b5) producţia de deşeuri: deşeurile rezultate vor fi deşeurile menajere; acestea vor fi depozitate într-un recipient metalic și predate la firme autorizate de colectare;

- lucrările necesare organizării de şantier: datorită condiţiilor de amplasament existente, nu este necesară amenajarea unei organizări de şantier;

b6) emisiile poluante, inclusiv zgomotul şi alte surse de disconfort: în urma realizării proiectului propus pot rezulta emisii (pulberi şi gaze) în aer de la utilajele de extracţie şi transport, poluarea solului cu produse petroliere; se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - riscuri tehnologice – nerespectarea tehnologiei de exploatare;

c) Localizarea proiectului:

c1) utilizarea existentă a terenului: terenul aferent amplasamentului este situat în extravilan conform certificatului de urbanism nr. 12 din 31.10.2017 emis de Primăria Comunei Băbeni. Amplasamentul este situat la o distanţă de peste 3,5 km depărtare de cea mai apropiată locuinţă;

c2) relativa abundenţă a resurselor naturale din zonă, calitatea şi capacitatea regenerativă a acestora: impactul activităţii de exploatare asupra asupra solului, a florei şi faunei, prin generarea de zgomot, vibraţii, descopertarea solului vegetal şi exploatarea de nisip;

c3) capacitatea de absorbţie a mediului, cu atenţie deosebită pentru:

- zonele umede: nu este cazul;

- zonele costiere: nu este cazul;

- zonele montane şi cele împădurite: nu este cazul;

- parcurile şi rezervaţiile naturale: nu este cazul;

- ariile clasificate sau zonele protejate prin legislaţia în vigoare: amplasamentul proiectului se află în interiorul *Ariei Speciale de Protecție Acvifaunistică –* Cursul Mijlociu al Someşului ROSPA0114 și în interiorul *Ariei Naturale Protejate de Interes Comunitar – Lozna ROSCI0314*;

- zonele de protecţie specială, ...: nu este cazul;

- ariile în care standardele de calitate a mediului stabilite de legislaţie au fost deja depăşite: nu este cazul;

- ariile dens populate: în zonă nu sunt obiective de interes public sau arii dens populate;

- peisajele cu semnificaţie istorică, culturală şi arheologică: nu este cazul.

d) Caracteristicile impactului potenţial:

Se iau în considerare efectele semnificative posibile ale proiectelor, în raport cu criteriile stabilite la pct. I, cu accent deosebit pe:

d1) extinderea impactului, aria geografică şi numărul persoanelor afectate: *Aria Specială de Protecție Acvifaunistică –* Cursul Mijlociu al Someşului ROSPA0114, *Aria Naturală Protejată de Interes Comunitar – Lozna ROSCI0314,* comuna Băebi, extravilan loc. Cliț; lucrările se vor desfăşura într-un perimetru de exploatare în suprafaţă de 20 000 mp;

d2) natura transfrontieră a impactului: nu este cazul;

d3) mărimea şi complexitatea impactului: potenţial impact semnificativ asupra tuturor factorilor de mediu: *impactul zgomotului şi vibraţiilor* produse de transportul agregatelor, lucrări şi măsuri pentru prevenirea/reducerea impactului; potenţialul *impact asupra* *aerului* datorat de emisiile de gaze de la utilajele utilizate şi pulberi datorate exploatării şi transportului; potenţialul *impact asupra solului şi subsolului* prin antrenarea de suspensii şi produse petroliere accidental; potenţial *impact asupra zonelor de locuit*, prin emisiile de poluanţi în aer, sol, ape subterane, zgomot şi vibraţii; potenţial impact semnificativ *asupra biodiversităţii*; evaluarea şi prezentarea riscurilor naturale şi tehnologice cauzate de proiectul propus;

d4) probabilitatea impactului: potenţial impact semnificativ asupra factorilor de mediu, nu se cunoaşte probabilitatea impactului;

d5) durata, frecvenţa şi reversibilitatea impactului: nu se cunoaşte.

II. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul se află situat în *Aria Specială de Protecție Acvifaunistică –* Cursul Mijlociu al Someşului ROSPA0114 și în *Aria Naturală Protejată de Interes Comunitar – Lozna ROSCI0314,* în extravilanul loc. Cliț, com. Băbeni, coordonatele Stereo 70 ce delimitează amplasamentul sunt următoarele:

|  |  |  |
| --- | --- | --- |
| Nr. punct | X | Y |
|  |  |  |
| 1. | 644.162 | 376.875 |
| 2. | 644.257 | 370.061 |
| 3. | 644.169 | 370.093 |
| 4. | 644.070 | 370.938 |

Suprafaţa perimetrului de exploatare este de 20 000 mp.

b) Caracteristicile generale ale *Ariei Speciale de Protecție Acvifaunistică –* Cursul Mijlociu al Someşului ROSPA0114 sunt caracterizate de următoarele clase de habitate: râuri, lacuri 2 %; culturi (teren arabil) 22 %; păşuni 14 %; alte terenuri arabile 10 %; păduri de foioase 52 %;

Perimetrul de exploatarea care face obiectul PP este inclus în habitatul arabil în proporţie de 100 %.

Situl este desemnat pentru 20 de specii de păsări din anexa I a OUG nr. 57/2007, fiind important pentru populaţiile cuibăritoare de *cristel de câmp (Crex crex)*, *ciocârlie de pădure (Lulluta arborea)*, *ghionoaie sură (Picus canus)*, *ciocănitoarea de stejar (Dentrocopos medius)*, *sfrâncioc roşiatic (Lanius collurio)*, *sfrâncioc cu fruntea neagră (Lanius minor)*, *viespar (Pernis apivorus)*, şi *acvila mică (Hieraaetus pennatus)*. În zona studiată predomină morfologic lunca Someşului, aceasta fiind o zonă deschisă în imediata vecinătate a râului Someş la cca. 70 m la vest şi 300 m la nord, aceste zone fiind destinate cu precădere agriculturii, reprezentând un habitat prielnic pentru *cristelul de câmp* şi este o zonă importantă de cuibărit pentru *sfrânciocul cu fruntea neagră.*

c) Caracteristicile generale ale *Ariei Naturale Protejate de Interes Comunitar – Lozna ROSCI0314,* clase de habitate: culturi (teren arabil) 3 %; păşuni 9 %; alte terenuri arabile 2 %; păduri de foioase 86 %;

Situl este desemnat pentru 5 habitate; Păduri de fag de tip Luzulo-Fagetum, Păduri de fag de tip Asperulo-Fagetum, Paduri de stejar cu carpen de tip Galio-Carpinetum, Păduri balcano-panonice de cer şi gorun, Păduri dacice de stejar şi carpen.

d) La ora actuală pentru ROSPA0114 și *ROSCI0314* nu a fost elaborat un Plan de management sau orice fel de document în care să fie stabilite obiective de conservare.

e) Evaluarea semnificaţiei impactului se realizează în baza unui set de criterii stabilite prin OM nr. 19/2010 *pentru aprobarea Ghidului metodologic privind evaluarea adecvată a efectelor potenșiale ale planurilor sau proiectelor asupra ariilor naturale protejate de interes comunitar*, ce face trimitere la o serie de atribute cuantificabile.

La ședința CAT din data de 20.11.2017 au fost solicitate de către membrii CAT, următoarele acte/avize:

* clasa de calitate pentru scoaterea din circuitul agricol OSPA;
* aviz ANIF.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Georgiana Jula

cons. Radu Hideg